google/wiki40b huggingface dataset:
Jacob Stolt-Nielsen

Bakgrunn

Stolt-Nielsen jr. kom fra en rederfamilie. Både bestefaren Botolf Stolt-Nielsen (1863–1937) og faren Jacob Stolt-Nielsen sr. (1899–1974) var skipsredere. Jacob jr. bygde imidlertid i stor grad opp sitt eget konsern, Stolt-Nielsen SA, fra grunnen av til å bli et av verdens største rederier innen kjemikalietankere.

Forretningsmann

Etter fullført handelsskole dro Stolt-Nielsen jr. til London for å arbeide innen skipsmekling. Han blei involvert i prosjekter med ombygging av oljetankere til såkalte parcel-skip, dvs båter som kunne flere ulike laster av flytende produkter. I 1959 kjøpte han sitt første egne skip og fikk det bygd om etter dette prinsippet. En regner dette som starten på konsernet.
Stolt-Nielsen jr. fortsatte på samme kurs, og etter hvert satsa han også på nybygg. Da det blei krise i skipsfartnæringen mot slutten av 1970-tallet, inngikk han et vellykka samarbeid med British Petroleum (BP), og rederiet fortsatte å vokse. I 1988 flytta firmaet til USA og det gikk på børs.
I tillegg til hovedvirksomheten med kjemikalietankere var konsernet lenge en av verdens største operatører innen undervannsoperasjoner gjennom Stolt-Nielsen Seaway (seinere Stolt Offshore). Dette videreføres nå av firmaet Acergy, og Stolt-Nielsen-konsernet har solgt seg ut av virksomheten. Gjennom datterselskapet Stolt Sea Farm drives ni oppdrettsanlegg i Norge, Portugal, Frankrike og Spania, pluss kaviarproduksjon i California. Selskapet er verdens største produsent av piggvar.
Stolt-Nielsen jr. leda konsernet fram til 2000, da han overlot sjefsstillinga til sønnen Niels Gregers. Jacob Stolt-Nielsen var imidlertid fortsatt styreleder fram til 2009, og deretter styremedlem. Han trakk seg først tilbake fra styret 15. desember 2014, 83 år gammel.
Stolt-Nielsen jr. var en av stifterne av Det Norske Oljeselskap.
I 2008 ble Stolt-Nielsen utnevnt til æresdoktor ved John B. Lacson Foundation Maritime University i Filippinene.

Familie

Han var sønn av skipsreder Jacob Stolt-Nielsen (1899–1974) og Ruth Amlie (1906–97). I 1956 giftet han seg med Nadia Hayek (1935–) som han møtte i studietidens USA. Et relieff utført i bronse av Per Ung (født 1933) ble i 2001 avduket ved døren til Skimuseet.  I 2001 uttalte han at de hadde bodd fast i London i tyve år, og at de ellers eide et stort landsted i Slevikkilen og en olivengård i franske Grasse.
Sønnene Niels Gregers Stolt-Nielsen (født 1965) og Jacob B. Stolt-Nielsen (født 1963) er i dag i ledelsen. Datteren Lise (født 1959) ble gift med fast food-distributøren John Victor Holten fra Kristiansund, mens datteren Siri (født 1958) er London-bosatt kunstner og i sentralstyret for Human Rights Watch.
Marchalinidae

Utseende

Store (opptil 11 mm) skjoldlus, vanligvis gule. Kroppsformen er avlangt-oval. Beina er fullstendige men korte, antennene ganske korte. Hunnene produserer en hvit eggsekk på underisden.

Levevis

Disse skjoldlusene lever bare på bartrær i slekten furu (Pinus), edelgran (Abies) og gran (Picea). Hunnene utvikler seg gjennom fire stadier, hannene gjennom fem. I alle fall M. caucasica, som lever i stor høyde i Kaukasus, bruker to år på utviklingen.

Utbredelse

De tre kjente artene forekommer henholdsvis i Nord-Amerika, i Kaukasus og i Hellas.
Gladstone-bag

Gladstone-bag er en liten håndkoffert bygd over en rigid ramme som kunne dele inn i to like seksjoner. Til forskjell fra andre kofferter er en gladstone-bag dypere i forhold til dens lengde. De er vanligvis av stivt lær og ofte beltet med nøkkelbånd. Bagene er oppkalt etter William Ewart Gladstone (1809–1898), som var britisk statsminister i flere omganger.

Historie

Bagasje med håndtak ble først utviklet sent på 1800-tallet. Den første Gladstone bag ble tegnet og produsert av J.G. Beard i hans lærvareforretning i City of Westminster. Beard beundret Gladstone, og ønsket å bevare hans minne.
In flagrante delicto

In flagrante delicto (eller in flagrante) er en måte å si «på fersk gjerning» på, og gjelder tilfeller der en kriminell er tatt mens forbrytelsen pågikk.
Uttrykket kommer fra latin, in flagrante delicto betyr «i forbrytelsens flammer».
Det dreier seg om en gammel juridisk formel som går tilbake til Tribonianus og Codex Iustinianus som ble til mellom 529 og 534. Der står det: in ipsa rapina et adhuc flagrante crimine comprehensi. (grepet direkte ved utførelsen av rovet og "in flagrante delicto").
The Godfather: The Game

PSP-versjonen

The Godfather: The Game ble omtitulert til The Godfather: Mob Wars for PSP. I motsetning til de andre versjonene, kan man ikke gå fritt rundt.

Wii-versjonen

23. mars 2007 ble The Godfather: The Game også utgitt på Nintendos konsoll Wii. Spillet har blitt omtitulert The Godfather: Blackhand Edition.

PS3-versjonen

20. april 2007 ble «The Godfather: The Game» også utgitt på Sonys konsoll PlayStation 3. Spillet har blitt omtitulert «The Godfather: The Don's Edition».

Xbox- og Xbox 360-versjonen

21. mars 2006 ble spillet også lansert på Xbox, og senere, den 19. september samme år ble den også utgitt på Xbox 360.
Humanitært arbeid

Humanitært arbeid er et bredt begrep som dekker en rekke former for arbeid som har som mål at mennesker som på en eller annen måte lider, eller har det vanskelig, skal få det bedre. Humanitært arbeid kan gjennomføres både i krigssituasjoner og i områder der det ikke råder krig. Ofte er humanitært arbeid rettet mot barn, enslige, fattige, funksjonshemmede, syke og nødlidende. Arbeidet kan da bestå i å drive opplysning og undervisning (skole), helsestasjoner, sykehus, barnehjem, aldershjem, utdeling av klær og mat, forbedre vannforsyning, med mer. En annen form for humanitært arbeid er arbeid som retter seg mot krigsofre, både sivile og militære som har blitt skadet eller lider som følge av krigshandlinger.
Både enkeltpersoner, private og offentlige institusjoner, foreninger og lag driver med humanitært arbeid.
Friidrett under Sommer-OL 2012 – 100 meter hekk kvinner

Semifinaler

Kval. regler: første 2 i hvert heat (Q) pluss de 2 påfølgende raskeste tidene (q) kvalifiserer til finalen.

Round 1

Kval. regel: første 3 i hvert heat (Q) pluss de 6 påfølgende raskeste tidene (q) går videre.
Kerttu Niskanen

Karriere

Niskanen debuterte i verdenscupen i langrenn 2. desember 2007 i Kuusamo, og hennes første topp-ti-plassering individuelt var en 10.-plass i 10 km klassisk i januar 2011. Hun har to andreplasser i stafett, begge fra 2013. 
Under U23-VM på ski 2009 kom hun på 4.-plass på 1,2 km sprint, klassisk, og under U23-VM på ski 2010 fikk hun gull på 10 km klassisk. 
I 2011 deltok hun først i U23-VM på ski 2011 i Otepää i januar, der hun fikk gull på sprinten og bronse på jaktstarten. Under Ski-VM 2011 i Oslo i februar kom hun på 8.-plass på 10 kilometer klassisk. 
Hun ble finsk mester på 30 km fri i 2011 og 2013. Hun vant fjerde etappe og ble nummer fem sammenlagt i Tour de Ski 2013/14.
I OL 2014 gikk hun tredje etappe på det finske laget som fikk sølv på 4 x 5 kilometer stafett etter Sverige og foran Tyskland. De andre på laget var  Anne Kyllönen, Aino-Kaisa Saarinen og Krista Lähteenmäki.
Ilam

Ilam (kurdisk: Îlam, ئیلام) (persisk: ايلام‎; også romanisert som Īlām og Elām) er en by i og hovedstaden til den iranske provinsen med samme navn. Den er den tredje største kurdiske byen i Iran. Ifølge folketellingen i 2006 var det 155 289 innbyggere i byen fordelt på 34 549 familier.
Cuesta de Moras

Cuesta de Moras er en bakke i San José hvor Costa Ricas lovgivende forsamling holder til. Navnet brukes ofte som synonym til denne forsamlinga. Selve bakken befinner seg langs Avenida Central på veien fra San José til San Pedro, ved krysset med Calle 17, skrått ovafor Costa Ricas nasjonalmuseum.
Navnet Cuesta de Moras finnes i dokumenter helt tilbake til 1770. I 1835, under ligakrigen, fant det sted et slag i bakken mellom styrker fra San José og Cartago.
A Contracorriente

A Contracorriente er det andre studioalbumet til den spanske musikkgruppa El Canto del Loco. Det ble utgitt 1. mars 2002 i Spania. Albumet er utgitt av Sony BMG. Det har en varighet på 40:07.
Skage (Bergen)

Skage er en grunnkrets i Blomsterdalen i Ytrebygda bydel i Bergen kommune. Her ligger Ytrebygda skole, boligområder og noen gårdsbruk. 695 innbyggere (2009).
Skandiahuset (Mynttorget)

Historikk

Forsikringsselskapet Skandia ble grunnlagt i 1855 som det første forsikringsselskap i sitt slag i Sverige av sekretæren ved den kungliga justitieexpeditionen Carl Gustaf von Koch. Det nystartede selskapet hadde samtidig kjøpt det Lilla Wrangelska Huset ved Mynttorget der de innredet kontorer i en femroms leilighet i tredje etasje. Virksomheten ekspanderte raskt, og til tross for at de snart hadde tatt hele eiendommen samt et nabohus i bruk, så var fortsatt lokalene for små. I 1886 ble det besluttet å oppføre et nytt kontorbygg og en arkitektkonkurranse ble utlyst. I konkurransen, hvor forøvrig den unge arkitekten Ferdinand Boberg deltok, kunne dog ingen vinnere kåres og styret tok i stedet kontakt med arkitektene Magnus Isaeus og Carl Sandahl.
Sandahl og Skandias direktør Elis Fischer foretok deretter en studietur i Europa for å studere forbilder til det nye huset. Isaeus og Sandahl hadde tidligere gjort seg kjent for en rekke spektakulære bygninger som ble oppført i Stockholm på 1880-tallet, blant annet Norstedtshuset, Jacob Mindre 4 og Sturebadet. Skandiahuset som ble bygd i 1887-1888 kom til å bli minst like spektakulært. Huset kan sees som epokegjørende som det første private hus med fasader helt i naturstein (tidligere var det kun gjort på Nationalmuseum og Engelska kyrkan, begge fra 1860-tallet). Forbilde for huset var den florentinske 1400-tallsarkitekturen i de italienske renessansepalassene, først og fremst Palazzo Strozzi. Bygningen var på fire etasjer, men var like høy som datidens femetasjes hus. I fasadematerialet ble det brukt så kalt stockholmsgranitt i første etasje, og bohusgranitt samt rød kinnekullekalkstein i de øvre etasjene.
Den spektakulære ekspedisjonssalen strakte seg gjennom to etasjer og ble belyst av ett stort vindu mot den ytre borggården. I første etasje var det butikker og kjelleren var innredet som lager. Planen lignet således samtidige bankhus, slik som det nærliggende Storkyrkobrinken 7, men i motsetning til dette hadde Skandiahuset også to store leiligheter i fjerde etasje.
De moderne løsningene som fantes i huset bidro til at det vakte oppmerksomhet i samtiden. Bygningen var utstyrt med ledninger for både gass og elektrisitet samt innlagt vann og avløp. I kjelleren fantes det dessuten et rom med kullfyrte kjeler for sentralvarme. Journalisten Claes Lundin skrev i 1890 i sin hovedstadsskildring Nya Stockholm at «Skandiahuset är otvivelaktigt ett af Sveriges märkligare byggnader under hela århundradet.»
Forsikringsselskapet tok etter hvert stadig større deler av huset i bruk, og leilighetene ble gjort om til kontorer for ledelsen i 1909. Det voksende selskapet ervervet samtlige eiendommer i kvartalet langs Västerlånggatan og bygde om for å binde sammen delene. I 1928 ble bygningen forhøyet med en etasje ved et påbygg tegnet av Ivar Tengbom. Skandia forlot Mynttorget i 1966 i og med fusjonen med Thulebolagen og flyttet til Thulehuset på Sveavägen. Kvartalet ble da kjøpt av Byggnadsstyrelsen og ble tatt i bruk av Utbildningsdepartementet. I dag blir det brukt av Riksdagen.
Fra 1972 er kvartalet et statlig byggnadsminne.
Syðradalur (Kalsoy)

Syðradalur (IPA: [ˈsiːɹaˌdɛalʊɹ], dansk: Sydredal) er en bygd på øya Kalsoy, en av Færøyene. Syðradalur er den sørligste bygda på øya, og ligger i Klaksvíkar kommuna. 1. januar 2009 hadde Syðradalur 9 innbyggere, mot 12 i 1985. Bjørn Kalsø kommer fra Syðradalur.

Historie

Syðradalur er en niðursetubygd grunnlagt på begynnelsen av 1800-tallet av innbyggere fra bygda Blankskáli på sørvestsiden av øya. De flyttet fra sin tidligere bygd fordi den ble skadet av et ras. Syðradalur skal visstnok også ha vært befolket på 1600-tallet, men hvorfor den da senere skal ha blitt avfolket er ukjent. I 1855 ble en båt fra bygda rammet av en stor bølge, og en mann blir revet med til havs. I 1963 forulykket nok en båt fra bygda, denne gang omkom tre menn, og avfolkningen av bygda blir ytterligere forsterket. 
Et tunnelsystem ferdigstilt i 1985 forbinder Syðradalur med de andre bygdene på øya.  MF «Sam» trafikkerer ruten mellom Syðradalur og Klaksvík 6–9 ganger daglig, og videre er det bussavganger fra Syðradalur og helt ut til Trøllanes, med stopp ved hver bygd mellom, 2–4 ganger daglig.
I 2009 ble husnummer introdusert i bygda, sammen med de tre gatenavnene Dalsgøta, á Bakkanum og Knúksdalur.
Oliver Smithies

Bakgrunn

Smithies ble født i Halifax i West Yorkshire i England. Han uttalte at hans tidlige interesse for vitenskap kom fra interesse for radioer og teleskoper.
Smithies studerte fysiologi for en BA av første klasse i 1964, hvorpå han fikk en bachelorgrad i tillegg i kjemi.  Han fikk også en mastergrad i 1951 og dr. phil. i biokjemi i 1951 ved Balliol College ved Oxford. Mens han studerte på stipend ved Oxford hoppet han av legestudiet for å heller studere kjemi.
På tross av at han var fargeblind var Smithies småflypilot og eide tre private fly samt at han fløy glidefly. Hans kone er professor i patologi ved University of North Carolina at Chapel Hill (UNC). Dette var hans andre ekteskap. Etter hans kone ikke fikk jobb i Wisconsin, men ved UNC flyttet Smithies også til Chapel Hill.
Namur-standard

NAMUR er et tysk akronym for normenarbeitsgemeinschaft für Mess- und Regeltechnik in der Chemischen Industrie. Måling og kontroll teknologi i den kjemiske industrien i Tyskland.
En NAMUR sensor er en sensor uten berøring for av eller på. Standard for NAMUR utgangssignal er EN 60947-5-6:2000 og IEC 60947-5-6:1999. Sensoren kan være normalt åpent eller normalt stengt.
Açai

Frukt

Frukten er liten, rund og mørk lilla steinfrukt med omkring 3 cm omkrets, utseendemessig lik en drue, men mindre saftig. Den vokser i klaser av 500 til 900 frukter i hver. Det ytterste laget av den modne frukten har en dyplilla farge, eller grønn, avhengig av arten og modningsgraden. Fruktlaget er 1 mm tykt og omgir et stort og hardt frø som opptar 80% av fruktne størrelse. De modne fruktene blir høstet som mat to ganger årlig.

Påståtte helseeffekter

Açaí har i løpet av 2000-tallet blitt en svært populær ingrediens i kosttilskudd, detoksifiseringskurer og hudkremer. Grunnet det høye innholder av antioksidanter anvendes det ofte påstander om svært helsegunstige effekter i markedsføringen. Det finnes derimot ingen vitenskapelig forskning som kan dokumentere noen helsemessige fordeler ved å innta açaí i forhold til annen frukt. Blant effektene som ofte tillegges bæret er at det skal være slankende, motvirke aldring og rynker, og rense kroppen for toksiner, men det finnes ingen kliniske studier som kan underbygge noe av dette. Derimot er det påvist at ekstra inntak av antioksidanter ikke påvirker levealderen. Særlig i produkter som omsettes gjennom salgsformen multi-level marketing har açaí blitt en populær ingrediens, og disse er ofte svært kostbare.
Nordskogbygda

Nordskogbygda er en bygd i den nordøstre delen av Elverum. Bygda har sin egen kirke, Nordskogbygda kirke, og også sin egen skole og barnehage som ligger like ved kirka – Kirkeby oppvekstsenter.
Vikar

Vikar er en stedfortreder som overtar et arbeid eller stilling fra en annen for en kortere tid i den andres fravær. Begrepet brukes særlig om lærervikarer i skolen, men også om vikarprester og vikarleger som kan være underordnede tjenestepersoner som overtar midlertidig for den overordnede. Vikarer er ikke nødvendigvis fagutdannet. De er heller ikke fast ansatt og får gjerne vikarlønn. Vikariatet, det vil si vikarens avtalte arbeidsperiode eller midlertidige arbeidsforhold, kan være på enkelttimer eller vare et helt arbeidsår, for eksempel ved langvarig sjukdom eller permisjon.

Etymologi

Ordet «vikar» kommer av det latinske vicarius som er en genitivform av vicis som betyr «veksling». Det samme ordet går igjen i  ordet «vice» i sammensetninger som visepresident, viseadmiral, visekonge, visekonsul, visekorporal og så videre. Den maktglade paven Innocens 3 (1160–1216) kalte seg selv og pavestolen vicarius Christi, det vil si «Kristi stedfortreder». Vicar på engelsk betyr vanligvis sogneprest, men kan også der bety «stedfortreder», særlig som begrep i den katolske kirken.

Vikarbyråer

Enkelte private arbeidsformidlingsbyråer eller vikartjenester, såkalte vikarbyråer, formidler vikarer og driver arbeidsutleie til ulike bransjer i arbeids- og næringslivet.

Vikarierende motiv

Et såkalt vikarierende motiv eller argument er grunner og argumenter som en bruker istedenfor de egentlige motivene fordi en må eller vil skjule dem. Begrepet ble skapt av den norske historikeren Jens Arup Seip i 1963.
Helfo

Historikk

Helseøkonomiforvaltningen ble i 2004 etablert som Trygdeetatens oppgjørsorganisasjon, underlagt Rikstrygdeverket. I 2006 ble NAV etablert, og enheten skiftet navn til NAV Helsetjenesteforvaltning. Forvaltningsansvaret for helserefusjon ble flyttet fra NAV til Helsedirektoratet i 2009, og enheten endret navn til Helfo.
NAF MC Oslo

NAF MC Oslo er en av Norges største motorsykkelklubber med over 1300 medlemmer pr. 2010.
Klubbens medlemmer får tilbud om gratis veihjelp, et flott klubbhus med god plass til sosiale aktiviteter, et velutstyrt verksted, vinterlagring, banekjøring på Vålerbanen og Rudskogen, rabatter hos MC-forhandlere og mye mer. Medlemskap i NAF MC Oslo krever medlemskap i NAF. Leder for klubben er Trond Hanssen.
Hover kirke (Ringkøbing-Skjern kommune)

Bygningen

Hover kirke er et godt eksempel på en landsbykirke fra 1100-tallet. Den er bygget av tilhuggede granittkvadre i romansk stil. Skipet er rektangulært og koret nesten kvadratisk, og vinduene er små og høytsittende. I motsetning til de fleste andre danske kirker har Hover kirke ikke et klokketårn, men i stedet en beskjeden klokke. Klokken henger under et halvtak på østgavlen.

Endringer og tilføyelser

I år 1771 ble kirkens vestgavl skadet i et uvær. Denne ble deretter murt om og en stor støttepilar holder nå muren oppe. Våpenhuset ble bygget på 1500-tallet, i en sengotisk stil på sydsiden av kirken, hvor herrenes inngang engang var. (Kvinnenes inngang var på nordsiden av kirken).

Kalkmalerier

Under restaureringer i 1910 ble mørke og utydelige kalkmalerier avdekket på den nordlige del av triumfmuren, som danner inngangen til koret fra skipet. Kalkmaleriene er datert til 1500-tallet og forestiller Isaks ofring, som muligvis er etter et tresnitt i Christian IIIs bibel.

Interiør

Kirkens interiør ligner ellers mye på det man finner i andre danske kirker. Den har en prekestol, alter, døpefont, orgel og benker som nå er er olivengrønne. Utover disse ting har Hover Kirke to spesielle ting, som den er berømt for. Den er berømt for dels den moderne altertavlen fra 1968, og dels et abstrakt malt breddeloft fra omkring 1960. Disse to maleriene er laget av kunstneren Mogens Jørgensen.

Prekestolen

Prekestolen viser de 4 evangelistene Matteus, Markus, Lukas og Johannes.

Døpefont

Døpefonten er like gammel som kirken selv. Den har tidligere vært fullstendig fargelagt, og det kan den dag i dag stadig ses små stykker maling, etter den ble avsyret.

Orglet

Orglet er kjøpt av Tårs kirke og er bygget av firmaet Th. Frobenius og Sønner Orgelbyggeri i 1968 og er utstyrt med 8 stemmer fordelt på ét manual og pedal.

Kulturkanon

Den 24. januar 2006 offentliggjorde kulturminister Brian Mikkelsen den danske kulturkanon. Denne kanon inneholder hovedverker i den danske kulturarv og er utarbeidet av flere utvalg. Disse utvalgene stod for hver deres kategori og bestod av 5 personer.
I kategorien for arkitektur ble Hover kirke valgt sammen med blant annet Vor Frue kirke (København), Sydney Opera House og Østbroen, Storebælt, og om Hover kirke har de blant annet skrevet følgende:
«Kirken er som bygningstype hjemmehørende i det danske kulturlandskap. Som et kjennemerke ligger kirken hevet over mark og eng og gir til stadighet landskapet perspektiv og karakter.»
Hvervselva

Tømmerfløting

Det er kjent at det har vært tømmerfløting i Hvervselva fra 1820-tallet, og vannføringen i elva ble regulert med en demning ved Gulltjern. I 1849 sto Sootkanalen ferdig, noe som medførte betydelige endringer i Hvervselvas nedbørfelt. Utløpet fra Tvillingtjern, som tidligere drenerte mot øst til Skjervangen i Mangenvassdraget, ble snudd slik at Tvillingtjern nå fikk utløp mot vest til Hvervselva og Haldenvassdraget. Hvervselva fikk derved økt vannføring, men for Nivåkanalen mellom Tvillingtjern til Gulltjern var vannføringen for lav til fløting. Bekkene fra Røytjern og Aurdyppeltjern nord for Gulltjern ble derfor ledet over til Tvillingtjern og inn i Nivåkanalen.
Med tømmeret som ble fløtet fra Sootkananalen, Grasmobanen over Tvillingtjern, Nivåkanalen og Gulltjern økte tømmermengden som gikk gjennom Hvervselva betydelig. I 1890 ble det bygget ei tømmerrenne i elva, som ble kanalisert med tømmervegger etter samme prinsipp som en kistedam, og elvebunnen ble senket og utjevnet. Denne utbyggingen var også en stor fordel for skogseierne langs Hvervselva, som på grunn av måten tømmerrenna ble bygget på nå kunne levere tømmeret direkte i kanalen.
Forumfestivalen

Forumfestivalen var en norsk musikkfestival som ble arrangert for første gang i 10. juli 1971 i Arendal. Festivalen var inspirert av festivalene Woodstock og Isle og Wight, og ble holdt på tunet utenfor nåværende Aust-Agder kulturhistoriske senter på Langsæ i Arendal. Festivalen ble arrangert for siste gang på slutten av 1970-tallet, men gjenoppstod senere som «Sprø-musikk», «Flat-Jern», «Langsæfestivalen» og til slutt som «Arendal Musikkfestival».

Arkivet

Arkivet etter Forumfestivalen befinner seg på Aust-Agder museum og arkiv i Arendal og omfatter program, festivalplakater, avisutklipp og treskilt.
Eric Linklater

Bakgrunn

Linklater var født i Wales, men faren Robert Baikie Linklater (1865–1916) var fra Orknøyene, og Eric vokste opp i Aberdeen og på Orknøyene. Morfaren var av svensk avstamning, og Linklater følte seg knyttet til de skandinaviske landene. 
Hans roman The Men of Ness (1932) handler om den danske sagnhelten Ragnar Lodbrok. Han begynte ved universitetet i 1916, og skulle studere engelsk og medisin, men avbrøt medisinstudiene og bodde 1925-27 i Bombay, hvor han arbeidet i avisen The Times of India. Deretter hadde han studieår ved Cornell University og University of California, Berkeley. 
Han giftet seg i 1933 med Marjorie MacIntyre (1909–1997). De bosatte seg på Orknøyene i 1933 og fikk fire barn, blant dem journalisten Magnus Linklater. Fra 1947 bodde de igjen på fastlandet, i Ross-shire. Han var rektor ved University of Aberdeen 1945–48, og mottok en æresgrad året etter. Han tjenestegjorde både i første og andre verdenskrig, ble utnevnt til kommandør (CBE) av Order of the British Empire i 1954 og ble medlem av Royal Society of Edinburgh i 1971.

Forfatterskap

Han debuterte med White Maa's Saga i 1929 og fikk sitt gjennombrudd medJuan in America (1931), som er en pikaresk skildring av forbudstiden. Forfatterskapet ellers omfatter krigssatire, skotsk historie og selvstendighetsdebatt og flere selvbiografiske skildringer.
Flere av hans bøker ble oversatt til norsk mellom 1932 og 1954, og utgitt på Aschehoug forlag. De to barnebøkene Det blåser på månen og oppfølgeren The Pirates in the Deep Green Sea (1949) er begge nyoversatt til dansk av og med omslagsillustrasjoner av Margrethe II.
Romanen Private Angelo (1946) som bygget på Linklaters egne erfaringer fra felttoget i Italia 1944-45, ble filmet i 1949 med Peter Ustinov i hovedrollen, og også flere andre av hans bøker er filmet.
Ramnes skole

Historie

Mellom 1871 og 1909 var Ramnes skole på klokkergården på gården Stange. Fra 1909 til 1965 lå skolen på klokkergården på Søndre Ramnes gård. Dagens skole ble bygget i 1965 som en sentralskole som erstattet en rekke mindre skoler i Ramnes kommune. Dette var i tillegg til den gamle Ramnes skole; Brår, Holtung, Linnestad og Solheim skoler.
Chavigny (Aisne)

Befolkningsutvikling

Antall innbyggere i kommunen Chavigny
Referanse: INSEE